Radu Oprea subliniază că țara noastră se află într-o poziție geografică favorabilă. El a precizat că Polonia și Germania au deja angajamente în acest sens.
Potrivit ministrului Oprea, investițiile în companiile românești pot juca un rol semnificativ în procesul de reconstrucție a Ucrainei.
Radu Oprea susține că România poate fi un centru logistic ideal
El menționează că România poate fi un centru logistic ideal pentru această reconstrucție. Radu Oprea a adus în discuție faptul că o mare parte din grâul ucrainean este exportat prin Portul Constanța și tranzitează drumurile și căile ferate din România.
"Cu certitudine, da. România, din punctul meu de vedere, are o șansă extrem de mare. Poate să fie hub-ul logistic perfect pentru reconstrucția Ucrainei. De ce spun acest lucru? Pentru că, de data aceasta, geografia ne e prietenă. Spun lucrul acesta companiilor americane, din Germania, din Franța…
Dacă 70-80% din grâul ucrainian trece prin Portul Constanța, pe drumurile și pe căile ferate din România, este evident că știm să introducem și echipamente, utilaje, oameni, în condiții de securitate, în Ucraina", a spus acesta.
Ministrul Radu Oprea explică unde se duc investițiile
Ministrul Radu Oprea atrage atenția că investițiile vizate se îndreaptă spre diverse sectoare. El a dat ca exemplu construcțiile, materialele de construcție, logistică și transporturi.
Schema de ajutor de stat pentru materialele de construcție, cunoscută sub denumirea de CONSTRUCT PLUS, este menită să echilibreze balanța comercială și să sprijine competitivitatea companiilor românești.
Potrivit lui Oprea, aceste investiții vor oferi oportunități pentru multiple industrii din România, inclusiv industria construcțiilor, materialelor de construcție, logistică și transporturi.
România a oferit un sprijin semnificativ și consecvent Ucrainei
La sfârșitul anului trecut, Nicolae Ciucă, Președintele Senatului și liderul PNL, a făcut o declarație importantă în cadrul unei conferințe internaționale desfășurate la Sinaia. El a spus atunci că România a oferit un sprijin semnificativ și consecvent Ucrainei în ultimii doi ani.
Ciucă a subliniat că România a fost un vecin solidar. Liderul PNL a arătat că țara noastră a acordat sprijin pe multiple fronturi, la niveluri diferite și în diverse formate, exprimându-și intenția de a continua această susținere.
El a evidențiat rolul activ al României în contextul formatelor internaționale, transformând țara într-un punct focal și un catalizator pentru sprijinirea poporului și guvernului ucrainean în menținerea capacității de apărare a țării. Mai multe detalii aici.